paragraph_text: Veliko brdo bakra (švedski: Stora Kopparberget) ili Falunski rudnik je rudnik bakra kod Faluna (Švedska) koji je bio u funkciji punih tisuću godina, od 9. stoljeća do 8. prosinca 1992. godine. U jednom trenutku je pokrivao trećinu europskih potreba za bakrom,<ref>Povijest Falunskog rudnika na službenim stranicama. Posjećeno 12. siječnja 2011. a stoljećima je imao snažan utjecaj na tehnološki, društveni i politički razvoj Švedske i drugih europskih zemalja. Zbog toga je upisano na UNESCO-ov popis mjesta svjetske baštine u Europi 2001. godine.